משיכת שן בודדת
יישור שן בודדת רננה | 13:29 19/01/2011
הבעיה היחידה אצלי (אני בת 17) הינה ניב הבולט החוצה וכן מסובב על צידו. נאמר לי בייעוץ שיש מקום לסובבו בקשת וכי הדבר חייב להיעשות ע"י מכשור קבוע לשלושה חודשים. ברצוני לשאול 2 שאלות, הם לא ניתן להוריד ניב עם מכשור נשלף?
שנית, הרופא אמר לי שקיים סיכוי שהשן תתארך עקב המשיכה, במידה וזה אכן יקרה האם השן תחזור לקדמותה אם לא אבצע קיבוע ולא ארצה להשאירה ארוכה? כלומר האם כשהשן תעלה חזרה היא גם תתקצר כפי שהיתה?
תודה רבה! רננה
משיכת שן בודדת פרופ ירוחם זילברמן, מנהל הפורום | 08:10 20/01/2011
לרננה שלום רב ותודה בעד פנייתך לאתר האגודה האורתודונטית,
כמובן מבלי לבדוק אותך תשובתי תהיה כללית ביותר. ראשית, צריך לבדוק מה הסיבה שניב שלך נמצא גבוה ומסובב, יתכן והסיבה היא צפיפות, או חוסר מקום עבורו בקשת. במידה וזה המצב, יש כמובן להשיג מקום בקשת לפני שמזיזים את השן לקשת. שנית, נדמה לי שלפי מה שאני משער, הטיפול לא יכול להסתיים ב-3 חודשים. שלישית, לגבי התנועה של השן, אם מזיזים את השן באיטיות ובצורה נכונה, היא לא צריכה להתארך. בנוסף, אם מחזיקים אותה מספיק זמן במקום הנכון שלה בקשת, אין סיבה שהיא תחזור חזרה. ליתר פירוט שאלי את השאלות את האורתודונט, ואני מקווה שהוא מומחה, שאמור לטפל בך.